|  |  |
| --- | --- |
| Type tjeneste | Institusjonsplass for barn og unge  |
| Lovgrunnlag | Pasient- og brukerrettighetsloven § 2-1 a andre ledd og Helse og omsorgstjenesteloven § 3-2 første ledd nr. 6 bokstav c. |
| Klageadgang | Ja, jfr. Pasient- og brukerrettighetsloven § 7-2 |
| Egenbetaling | Egenbetaling vurderes individuelt der bruker er over 18 år. |
| Formål med tjenesten | Ivareta barnet/den unges behov for heldøgns helse- og omsorgstjenester. |
| Beskrivelse av tjenesten | Ved tildeling av institusjonsplass til barn og unge overtar kommunen den daglige omsorgen for barnet/den unge. Hverdagen i boligen skal være så normal som mulig, med dag/skole tilbud, fritidsaktiviteter og sosial deltakelse Avdelingen samarbeider med foreldre og aktuelle samarbeidspartnere, og bidrar til en god overgang til voksentilværelsen. Foreldre beholder foreldreansvaret og involveres i den grad det er naturlig. Tildelingen er basert på frivillig samtykke. Dersom barnet er under offentlig omsorg er det omsorgskommune som må samtykke til tjenesten. |
| Målgruppe | Barn og unge med store og sammensatte funksjonsnedsettelser som ikke på et forsvarlig nivå får dekket sitt daglige behov for helsetjenester, tilsyn og omsorg i eget hjem. |
| Kriterier og vurderinger | * Barnet/den unge har svært alvorlige funksjonsnedsettelser.
* Barnet/den unge har behov for helse- og omsorgstjenester gjennom døgnet.
* Omsorgsbehovet overstiger foreldres omsorgsevne og hva som er rimelig å forvente av foreldre.
* Institusjonsplass blir vurdert til barnets beste.
 |